Huruf G 1. Gambah sinawur (anggabah sinawur) ib. Wong sing ora duwe umah uripé kur muter ora netep. 2. Gadhana gadhini (ib). Rong (2) sedulur lanang lan wedhon. 3. Gadhangan jago patohan (ib). Wong sing wani lan duwe budhi sing teguh. 4. Gajah alingan suket teki (ib). Wong sing seneng pura-pura, batin karo lahir beda suwe - suwe keton. 5. Gajah andaka andurkara (ib). Wong sing nganggu keamanan.6. Gajah marani wantilan (ib). Wong sing sengaja dadi susah misalé wong sing lunga meng umahé mungsuh.7. Gajah ngidak rapah (ib). Wong gawe larangan, laranganè dilanggar dewek. 8. Galuga sinalusur sari (galuga sinusur sari) ib. Barang sesuatu sing wis maen ditambah maen. 9. Gambret singgang merkatak ora ana sing ngenèni (ib). Wong wedhon sing kenes tapi ora menarik, ora ana wong lanang sing seneng lan ngalmar deweké. 10. Gana amèt boga nir graha kajana linud ing érang. Wong lanang sing agi ngoleti nafkah (dagang) bojoné nang umah selingkuh karo wong lanang lia pas balik hartané ana sing ila…
